Archelochos

Archelochos (Archelochos, ) je v gréckej mytológii syn Anténora a jeho manželky Theano.Homér, Iliada, 12,99-100.Homér, Iliada, 6,298-299.

Archelochos bol synom Anténora, radcu trójskeho kráľa Priama. Anténor sa tešil všeobecnej vážnosti pre svoju lásku k právu a múdrosť. Tak isto si Trójania ctili aj Archelocha a jeho bratov pre ich statočnosť v boji. 

Na začiatku trójskej vojny sa vďaka Odyseovej odvahe podarilo Achájcom vylodiť a zaútočiť na trójske hradby. Útok však Trójania odrazili a Achájci boli nútení postaviť tábor a mesto obliehať. Vojsko Trójanov bolo spočiatku nepočetné, ale vďaka odvahe bojovníkov, ktorí neváhali položiť pri obrane mesta aj svoj život, mesto ubránili. Po spore medzi vrchným veliteľom achájskych vojsk Agamemnónon a hrdinom Achilleom sa Trójanom posilneným spojencami za pomoci bohov podarilo dobyť achájsku hradbu a ohroziť achájske lode na pobreží. Podľa Homérovej Iliady, Archelochos prevzal velenie jednej z piatich „divízií“ trójskej armády, spolu so svojim bratom Akamantom a Aineiom.Homér, Iliada, 12,98-100.Apollodoros, Epitome, E,3,34.   

V štrnástom speve Iliady však Achájci útok Trójanov úspešne odrazili. Boj si vyžiadal mnoho mŕtvych na oboch stranách a trójsku zem sfarbila aj krv Archelocha, ktorého počas boja zasiahol do krku oštep achájskeho hrdinu Aianta.Homér, Iliada, 14,458-468.  

 Referencie a bibliografia 

Kategória:Postavy gréckej mytológie
Kategória:Trójska vojna